## Rješenje o odobrenju za rad Croatia osiguranju mirovinskom društvu za upravljanje dobrovoljnim mirovinskim fondom d.o.o.

### NN 144/2003 (15.9.2003.), Rješenje o odobrenju za rad Croatia osiguranju mirovinskom društvu za upravljanje dobrovoljnim mirovinskim fondom d.o.o.

# AGENCIJA ZA NADZOR MIROVINSKIH FONDOVA I OSIGURANJA

2116

Na
temelju odredbi članaka 27., 79. stavak 3. i 98. Zakona o obveznim i
dobrovoljnim mirovinskim fondovima (»Narodne novine«, br. 49/99. i 63/00.),
članka 34. i 36. stavak 3. Zakona o izmjenama i dopunama Zakona o obveznim i
dobrovoljnim mirovinskim fondovima (»Narodne novine«, br. 103/03), članka 2.
Pravilnika o izdavanju odobrenja za rad mirovinskog društva (»Narodne novine«,
br. 85/01), članka 4. stavak 3. i članka 5. Pravilnika o obavljanju poslova
banke skrbnika (»Narodne novine« br. 65/01 i 47/03), odlučujući o zahtjevu za
odobrenje za rad, CROATIA osiguranja mirovinskog društva za upravljanje
dobrovoljnim mirovinskim fondom, društvo s ograničenom odgovor­noš­ću, Agencija
za nadzor mirovinskih fondova i osiguranja (u dalj­njem tekstu Agencija),
donosi

## RJEŠENJE

1. Daje
se odobrenje za rad CROATIA osiguranju mirovinskom društvu za upravljanje
dobrovoljnim mirovinskim fondom, društvo s ograničenom odgovornošću.

2. Daje
se odobrenje CROATIA osiguranju mirovinskom društvu za upravljanje dobrovoljnim
mirovinskim fondom, društvo s ograničenom odgovornošću na izbor banke skrbnika,
Hrvatske poštanske banke d.d. Zagreb.

Obrazloženje

CROATIA
osiguranje mirovinsko društvo za upravljanje dobrovoljnim mirovinskim fondom,
društvo s ograničenom odgovornošću podnijelo je svojim dopisom od 12. kolovoza
2003., zahtjev za izdavanje odobrenja za rad. Uz zahtjev su priložili:

– Primjerke zadnje verzije dokumenata za
autorizaciju,

– Statut Croatia osiguranja dobrovoljnog mirovinskog
fonda,

– Ugovor s bankom skrbnikom, Hrvatska poštanska banka
d.d. Zagreb,

– Informacije o banci skrbniku,

– Procjenu dinamike upisa broja članova mirovinskog
fonda u prve dvije godine,

– Izvadak iz sudskog registra Tt-03/4334-2 od 29.
svibnja 2003. Trgovačkog suda u Zagrebu,

– Izjavu da nije došlo do nikakvih promjena u
činjenicama i dokumentima koji su predani uz Zahtjev za autorizaciju.

Postupajući sukladno odredbama članka 27. Zakona o
obveznim i dobrovoljnim mirovinskim fondovima (u daljnjem tekstu: Zakon) i
članka 36. stavak 3. Zakona o izmjenama i dopunama Zakona o obveznim i
dobrovoljnim mirovinskim fondovima (u daljem tekstu Izmjene zakona), Savjet je
na sjednici održanoj 28. kolovoza 2003. utvrdio da je zahtjev osnovan, pa je
primjenom odredbe članka 34. Izmjena zakona, odlučeno kao u točki 1. izri­je­ke
Rješenja.

Na istoj sjednici Savjet je odobrio izbor banke
skrbnika, Hrvatska poštanska banka d.d. Zagreb te odobrio Ugovor o skrbništvu
nad imovinom fonda, pa je primjenom od­red­be članka 79. stavka 3. citiranog
Zakona, odlučeno kao u točki 2. izrijeke ovog Rješenja.

UPUTA
O PRAVNOM LIJEKU

Rješenje
je konačno. Protiv ovog Rješenja nezadovoljna stranka može pokrenuti upravni
spor u roku 30 dana od dana dostave.

Klasa:  UP/I 034-04/03-01/02
Urbroj:  383-01-03-4
Zagreb, 28. kolovoza 2003.

Ravnatelj
**dr. sc. Dragan Kovačević**, v. r.

Rješenje, NN 144/2003-2116